CELEX: 62009CJ0294
Language: mt
Date: 2010-04-15 00:00:00
Title: Sentenza tal-Qorti tal-Ġustizzja (il-Ħames Awla) tal-15 ta' April 2010. # Il-Kummissjoni Ewropea vs l-Irlanda. # Nuqqas ta' Stat li jwettaq obbligu - Direttiva 2006/43/KE - Verifiki tal-kontijiet annwali u tal-kontijiet ikkonsolidati - Nuqqas ta' traspożizzjoni kompleta fit-terminu previst - Nuqqas ta' komunikazzjoni tal-miżuri ta' traspożizzjoni. # Kawża C-294/09.

Sentenza tal-Qorti tal-Ġustizzja (Il-Ħames Awla) tal-15 ta’ April 2010 – Il-Kummissjoni vs L-Irlanda
      (Kawża C-294/09)
      “Nuqqas ta’ Stat li jwettaq obbligu – Direttiva 2006/43/KE – Verifiki tal-kontijiet annwali u tal-kontijiet ikkonsolidati – Nuqqas ta’ traspożizzjoni kompleta fit-terminu previst – Nuqqas ta’ komunikazzjoni tal-miżuri ta’ traspożizzjoni”
      1.                     Rikors għal nuqqas ta’ twettiq ta’ obbligu – Eżami tal-mertu mill-Qorti tal-Ġustizzja – Sitwazzjoni li għandha tittieħed inkunsiderazzjoni
            – Sitwazzjoni fl-iskadenza tat-terminu stabbilit mill-opinjoni motivata (Artikolu 226 KE) (ara l-punt 13)
      2.                     Atti tal-istituzzjonijiet – Direttivi – Implementazzjoni mill-Istati Membri – Traspożizzjoni ta’ direttiva mingħajr azzjoni
            leġiżlattiva – Inammissibbiltà fil-każ ta’ rekwiżit espress ta’ riferiment għad-direttiva (it-tielet paragrafu tal-Artikolu
            249 KE) (ara l-punt 17)
      Suġġett
      
         
               Nuqqas ta’ Stat li jwettaq obbligu - Nuqqas li jadotta jew jikkomunika, fit-terminu previst, il-miżuri neċessarji sabiex jikkonforma
                  ruħu mad-Direttiva 2006/43/KE tal-Parlament Ewropew u tal-Kunsill, tas-17 Mejju 2006, dwar il-verifiki statutorji tal-kontijiet
                  annwali u tal-kontijiet konsolidati, li temenda d-Direttivi 78/660/KEE u 83/349/KEE u li tħassar id-Direttiva tal-Kunsill 84/253/KEE
                  (ĠU L 157, p. 87).
               
            Dispożittiv
      1)         Billi ma adottatx fit-terminu previst il-liġijiet, ir-regolamenti u d-dispożizzjonijiet amministrattivi neċessarji sabiex
         tikkonforma ruħha mad-Direttiva 2006/43/KE tal-Parlament Ewropew u tal-Kunsill, tas-17 ta’ Mejju 2006, dwar il-verifiki statutorji
         tal-kontijiet annwali u tal-kontijiet konsolidati, li temenda d-Direttivi 78/660/KEE u 83/349/KEE u li tħassar id-Direttiva
         tal-Kunsill 84/253/KEE, u, fi kwalunkwe każ, billi ma kkomunikatx lill-Kummissjoni tal-Komunitajiet Ewropej id-dispożizzjonijiet
         tad-dritt intern intiżi sabiex jiżguraw din il-konformità, l-Irlanda naqset milli twettaq l-obbligi tagħha taħt l-Artikolu 53
         tal-imsemmija direttiva.
      
      2)         L-Irlanda hija kkundannata għall-ispejjeż.